สังคมข่าวหุ้น
ดัชนีตลาดหุ้นไทยปิดที่ระดับ 1,681.30 จุด เพิ่มขึ้น 9.96 จุด มูลค่าการซื้อขาย 57,796.80 ล้านบาท จับตาการประชุมเฟดรอบแรกของปี
ดัชนีตลาดหุ้นไทยปิดที่ระดับ 1,681.30 จุด เพิ่มขึ้น 9.96 จุด มูลค่าการซื้อขาย 57,796.80 ล้านบาท จับตาการประชุมเฟดรอบแรกของปี
29 ม.ค. 2566

ดัชนีตลาดหุ้นไทยปิดที่ระดับ 1,681.30 จุด เพิ่มขึ้น 9.96 จุด มูลค่าการซื้อขาย 57,796.80 ล้านบาท จับตาการประชุมธนาคารกลางสหรัฐ (เฟด) รอบแรกของปี ระหว่างวันที่ 31 ม.ค.-1 ก.พ.นี้ คาดเฟดปรับขึ้นดอกเบี้ยนโยบายในอัตราที่ชะลอลงเหลือ 0.25% หลังเงินเฟ้อมีทิศทางอ่อนแรงลงอย่างต่อเนื่อง ขณะที่ปัจจัยในประเทศยังคงโฟกัสหลักอยู่ที่การทยอยประกาศงบการเงินไตรมาส 4/2565 ออกมา
คาด PTTEP แจ้งงบวันนี้ ลุ้นกำไรปี 2565 มีโอกาสทำสถิติสูงสุด 6.8 หมื่นล้านบาท โต 76% จากปีก่อน หลังรับผลบวกราคาน้ำมันดิบทะยานขึ้นสูง และปริมาณการขายเพิ่มขึ้น โบรกฯ เชียร์ “ซื้อ” ราคาเป้าหมาย 198.50 บาท หลังจีนประกาศลดความเข้มข้นของมาตรการโควิด-19 ลง จะเป็นผลบวกต่อกิจกรรมเศรษฐกิจทั่วโลก ทั้งการเดินทางและปริมาณการใช้น้ำมันมีแนวโน้มปรับเพิ่มขึ้น ทั้งนี้โอเปกพลัส มีกำหนดจะประชุมกันในวันที่ 1 ก.พ.นี้ เพื่อประเมินสภาวะตลาดและปรับนโยบาย
บอร์ด TRUE-DTAC อนุมัติเปลี่ยนแปลงวันประชุมผู้ถือหุ้นร่วมกัน ครั้งที่ 2 เพื่อพิจารณาเรื่องเกี่ยวข้องกับการควบบริษัท จากวันที่ 23 ก.พ. 2566 เวลา 14.00 น. เป็นวันที่ 22 ก.พ. 2566 เวลา 14.00 น. ซึ่งเป็นการประชุมผ่านสื่ออิเล็กทรอนิกส์เช่นเดิม
TGE ราคาหุ้นล่าสุด (27 ม.ค. 2566) ปิดตลาดที่ 1.86 บาท เพิ่มขึ้น 2.76% รับข่าวชนะประมูลโครงการโรงไฟฟ้าขยะชุมชน จ.ชัยนาท 8 เมกะวัตต์ จากเทศบาลตำบลหนองมะโมง และได้รับเลือกเป็นผู้ลงทุนก่อสร้างและบริหารขยะมูลฝอยเพื่อผลิตกระแสไฟฟ้าจากชุมชนของเทศบาลฯ ผลักดันผลการดำเนินงานเติบโตแข็งแกร่ง พร้อมมีแผนเข้าประมูลเพิ่มอีก 2 โครงการ มุ่งสู่เป้าหมายกำลังผลิตมากกว่า 200 เมกะวัตต์ ภายในปี 2575 จากปัจจุบันมีกำลังการผลิตติดตั้งรวมทั้งสิ้น 69.6 เมกะวัตต์
ADVANC หรือ AIS ทำการตลาดเบอร์มงคลนับเป็นอีกหนึ่งกลยุทธ์ที่จะช่วยสร้างโอกาสให้ลูกค้าใหม่ โดยลูกค้าสามารถเข้ามาค้นหาและเลือกซื้อเบอร์มงคลในรูปแบบคู่เลขดี หรือผลรวมที่ต้องการได้ด้วยตัวเอง ผ่านทางเว็บไซต์ ซึ่งมีเบอร์ให้เลือกมากกว่า 50,000 เบอร์ พร้อมจัดส่งซิมให้ถึงบ้านและลงทะเบียนเปิดใช้งานได้สะดวกผ่านระบบ eKYC
ตลาดหลักทรัพย์ฯ ให้ BWG เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 30 ม.ค.-17 ก.พ. 2566 ส่งผลให้สภาพคล่องการเก็งกำไรปรับลง
BGRIM จ่อขายหุ้นกู้ด้อยสิทธิที่มีลักษณะคล้ายทุน ไถ่ถอนเมื่อเลิกบริษัท อัตราดอกเบี้ย 5 ปีแรก 5.75-5.95% ต่อปี คาดเปิดจองซื้อหุ้นกู้ วันที่ 28-30 มี.ค. 2566 หวังนำเงินไปใช้เป็นเงินลงทุนโครงการ, ใช้ชำระคืนหนี้ที่ถึงกำหนดชำระ และเป็นเงินทุนหมุนเวียน ฟาก “ทริสเรทติ้ง” จัดอันดับความน่าเชื่อถือของหุ้นกู้ “BBB+” แนวโน้ม “Stable”